Here is a page extracted from Wikipedia that may contain CSS, HTML, and a lot of unformatted text.

Title: حلم (اغنيه)
Content: حلم

كلماتها 
حبيب قلبي وافاني فى ميعاده

ونوّل بعد ما طول بعاده

حبيب قلبي قابلني وهو متبســم

وطمني على وصله

وقــال لي بعد ما ســلّم

كـــلام القلب يرقص له

بقى يقول لي وأنا أقول له

يقول لي قلبي بيودك

أقـــول لــه قلبي أنا اكثر

يقول لي اد ايه حبّك

أقـــول له فوق ما تتصور

وأقول له خايف لتنساني

يقول لي مستحيل اقدر

بقى يقول لي وأنا أقول له

وخلّصنا الكلام كله

قريب وبعيد وبقينا نـقول ونعيد بعينينا

عيون لعيون تتكلم بسر القلب وتترجم

وروح مع روح تتجانس

وأيد على أيد بتســـلم

بتسلم ســـــــلام مشتاق

نســــينا الدنيا ولهينا فى هوانا وطرنا وعلينا

لا عواذل واقفة حوالينا ولا ذنب يتعد علينا

سكوت وسكون وايه حيكون

ما فيش غير الغصون تهمس ولا غير القمر ناظر

ولا غير النجوم مؤنس ولا غير النســـيم عابر

وأنا فى دا النعيم هايم

لقيته منام وحلم وراح مع الأحلام

ياريته دام ودام نـــومي كده اعوام

وأنا وهو من النشوة

نعيش فى ســــــلام ولو فى منام

شوف كمان 
ليستة اغانى ام كلثوم

اغانى باللغه المصريه
اغانى ام كلثوم